CELEX: E2005J0002
Language: fi
Date: 2005-11-24
Title: Tuomioistuimen päätös, tehty  24 päivänä marraskuuta 2005 , asiassa E-2/05 — EFTAn valvontaviranomainen vastaan Islannin tasavalta  (Valtiontuki — sopimusvelvoitteiden noudattamatta jättäminen — valvonta- ja tuomioistuinsopimuksen pöytäkirjassa 3 olevan I osan 1 artiklan 2 kohdan toinen alakohta — EFTAn valvontaviranomaisen päätöksen voimassa pitäminen — verotoimenpiteiden lopettaminen ja tuen takaisinperintä — EFTAn valvontaviranomaisen päätöksen täytäntöönpanon täydellinen estyminen)

9.3.2006   
            
            
               FI
            
            
               Euroopan unionin virallinen lehti
            
            
               C 57/23
            
         
      TUOMIOISTUIMEN PÄÄTÖS,
   tehty 24 päivänä marraskuuta 2005,
   asiassa E-2/05
   EFTAn valvontaviranomainen vastaan Islannin tasavalta
   
      (Valtiontuki — sopimusvelvoitteiden noudattamatta jättäminen — valvonta- ja tuomioistuinsopimuksen pöytäkirjassa 3 olevan I osan 1 artiklan 2 kohdan toinen alakohta — EFTAn valvontaviranomaisen päätöksen voimassa pitäminen — verotoimenpiteiden lopettaminen ja tuen takaisinperintä — EFTAn valvontaviranomaisen päätöksen täytäntöönpanon täydellinen estyminen)
   
   (2006/C 57/08)
   Asiassa E-2/05, EFTAn valvontaviranomainen vastaan Islannin tasavalta, on esitetty pyyntö, jonka mukaan tuomioistuimen olisi julistettava, ettei Islannin tasavalta ole täyttänyt kansainvälisistä kauppayhtiöistä 25 päivänä helmikuuta 2004 tehdyn EFTAn valvontaviranomaisen päätöksen 21/04/COL 2, 3 ja 4 kohdan mukaisia velvollisuuksiaan. EFTAn tuomioistuin, jonka muodostivat tuomioistuimen presidentti ja esittelijä Carl Baudenbacher ja tuomarit Per Tresselt ja Stefán Már Stefánsson (ad hoc -tuomari), antoi 24 päivänä marraskuuta 2005 tuomion, jonka tuomiolauselma on seuraava:
   
               1.
            
            
               Koska Islannin tasavalta ei ole lopettanut verojärjestelmää, joka on julistettu ETA-sopimuksen vastaiseksi 25 päivänä helmikuuta 2005 tehdyllä päätöksellä N:o 21/04/COL, perinyt takaisin myönnettyä tukea ja ilmoittanut asiasta vaaditulla tavalla EFTAn valvontaviranomaiselle, se on laiminlyönyt mainitun päätöksen 2, 3 ja 4 artiklan mukaiset velvollisuutensa.
            
         
               2.
            
            
               Islannin tasavallan on maksettava oikeudenkäyntikulut.